בקשה דחופה לעיכוב ביצוע פסק פינוי
	בבית-משפט 

ב- _____________ 
	בפני כב' השופט _____________ 

	בעניין שבין

	המבקשים
	
	1 _____________ ת"ז 

2 _____________ ת"ז 



	
	
	על-ידי בא-כוח 


מרח' 


טל' ___________ ; פקס' 


	– נגד –


	המשיבים
	
	1 _____________ ת"ז 

2 _____________ ת"ז 


	
	
	על-ידי בא-כוח 


מרח' 


טל' ___________ ; פקס' 


	
	
	

	

	בקשה דחופה לעיכוב ביצוע פסק פינוי

	
	

	המבקשים עותרים בבקשה דחופה לעיכוב ביצוע פסק הפינוי שניתן נגדם ב _____________ על-ידי כבוד הרשמת _____________ עד למתן פסק-דין בערעור על החלטת בית-המשפט הנכבד וזאת מהטעמים שיפורטו להלן.

	העתק ההחלטה מצ"ב כנספח ומהווה חלק בלתי-נפרד מבקשה זו.

	1. 
	ב _____________ ניתנה החלטה מפי כב' השופטת _____________ שמשמעותה הנה כי על המבקשים לפנות את השטח נשוא התביעה ולמעשה לסגור את _____________ אותה בנה וטיפח במשך שנים. המבקש הינו אב ל _____________ והמפרנס היחיד במשפחה. מקור פרנסתו היחיד הינו ה _____________.

	2. 
	כפי שיראה להלן נכון יהא וצודק לאפשר למבקשים לעכב את ביצוע פסק-הדין עד למתן החלטה בערעור וזאת משני טעמים עיקריים:

	
	א.
	סיכויי הערעור גבוהים ביותר.


	
	ב.
	באם יבוצע פסק-הדין לא יהא ניתן להשיבו בכל צורה שהיא.

	סיכויי הערעור

	3. 
	לפני בית-המשפט עמדה שאלה אחת ועיקרית והיא האם יש ליתן למבקשים רשות להתגונן נגד תביעת המשיבים ולאפשר להם את יומם בבית-המשפט להוכיח טענתם או שמא יש לסלק ידם מהשטח המהווה את פרנסתם, אותו השביחו במשך שנים בהתאם לסיכומים מפורשים עם המשיבים, וכל זאת כאמור מבלי לשמוע את גרסתם.

	4. 
	מושכל יסוד הוא כי בבוא בית-המשפט לדון במתן רשות להתגונן להכריע בתיק זה, נר לרגלינו, יעמדו דבריו של כב' השופט העליון, ד"ר שלמה לוין, בספרו תורת הפרוצדורה האזרחית, מבוא ועקרונות יסוד, עמוד 38:

	
	"אין ספק בדבר שהתניית זכותו של הנתבע להתגונן מפני תובענה שהוגשה נגדו במתן רשות פוגעת בזכות הקנין שלו והשאלה היא אך אם ההסדר האמור 'נועד לתכלית ראוייה ובמידה שאינה עולה על הנדרש', כאמור בסעיף 8 לחוק היסוד... וההלכה הקיימת אמנם מאשרת גישה זו;שהרי לפיה תינתן לנתבע רשות להתגונן בקלות רבה עם העלה עילת הגנה ואין מביאים לעניין זה בחשבון שיקולי מהימנות או את מידת ההוכחה של הטענה.."

	החלטתו של בית-המשפט

	5. 
	בית-המשפט בהחלטתו לא קבע ולו ממצא אחד בקשר למהימנותו של המצהיר מטעם המבקש כמו גם באשר לנכונות גרסתו.

	6. 
	בית-המשפט שגה בקביעתו כי " _____________ ".

	
	

	א. מחיקת כותרת ו/או סילוקה על-הסף של תביעת המשיבים

	1. 
	מכתב התביעה על פניו עולה ברורות כי העובדות המועלות בו אינן מקימות למשיבים כל סעד כנדרש על ידם בתביעתם .

	2. 
	המשיבים לא צירפו נסח רישום או תשריט, זאת בניגוד לתקנה 82 לתקנות סדר הדין האזרחי, התשמ"ד-1984 (להלן: "תקנות סדר הדין"). "התוצאה של המחדל האמור... היא שאין כל אפשרות לקבוע מהו השטח המדוייק אשר נתפס על-ידי הנתבעים כמסיגי גבול, מקום שאומנם היה נקבע כי הם אכן הסיגו את גבולו של התובע." (ת"א (ת"א) 41192/92, מינהל מקרקעי ישראל נ' אברג'יל, תק-של 98(1) 323). ולו אך מטעם זה יש לדחות את התביעה.

	3. 
	גרסאות המשיבים עצמם בכתב התביעה המשיבים נוגדות זו את זו. מחד גיסא, טוענים המשיבים כי בינם לבין המבקשים "לא היה הסכם כלשהו" וכי לא הגיעו לעמק השווה בנושא "העמלות, סכומיהן, אופן ומועדי התשלום ושקיפות....". (סעיפים 15 ו-21 לכתב התביעה). מאידך גיסא, מציגים המשיבים הסדר מפורט של תשלום עמלות אשר התגבש בין הצדדים (סעיף 16 לכתב התביעה).סוג זה של טענות עובדתיות חלופיות הינן אסורות על-פי סעיף 72(ב) לתקנות סדר הדין, וממילא אינן מאפשרות מתן סעד כלשהו על-פי התביעה.

	4. 
	הלכה פסוקה היא כי הימנעות מנקיטת צעדים או פעולות כאשר הדבר הינו מחוייב המציאות, עשויה להתפרש כקבלת הדין, המשתיקה ו/או מונעת הצד הנוגע בדבר לטעון בניגוד למצג שהוא יצר. "השתק על-ידי מצג (estoppel by representation ), הוא ההשתק הקלאסי, על-פיו אדם המציג כלפי זולתו מצג עובדתי יושתק או יהיה מנוע מהכחשת הנכונות של המצג שעשה, אם נעשה המצג בכוונה כי האדם שכלפיו נעשה יפעל על-פיו ואדם זה אומנם פעל בהסתמך על המצג ושינה מצבו לרעה…. ההתכחשות למצגים שניתנו במשא-ומתן לכריתת חוזה או שנתנו יסוד להנחה כי נותנם לא יעשה שימוש בזכות המוענקת לו על-ידי החוק או החוזה מהווה פגיעה בחובת תום-הלב הקבועה בסעיפים 12 ו 39 לחוק החוזים." (ע"א 6117/97, עמותת נווה שושנים נ' מדינת ישראל, דינים עליון נח 290).

	5. 
	בענייננו, המשיבים מושתקים מלטעון כי אין הסכם בין הצדדים וכי למבקשים אין אינם אלא פולשים שיש לסלקם, לאחר שבמשך _____________ שנים עבדו בשיתוף פעולה מלא עמם, בהתאם לכללים מדוקדקים המפורטים אף בכתב התביעה מטעמם. כפי שיפורט להלן, המבקשים הסתמכו על מצג זה ושינו את מצבם לרעה – הן על-ידי השקעה בנכס עצמו והן בבניית מוניטין רב, אשר ייפגע באם יפונו מן המקום. כעת לאחר מספר שנים בהם הצדדים נוהגים במדוייק לפי טענת המבקשים ורוח ההסכמים (טענה שלא נסתרה בחקירה הנגדית) בוחרים המשיבים לטעון כי המבקשים אינם בעלי זכות כלשהי בנכס, וכי יש "לסלק את ידיהם ולהדיר את רגליהם" של המבקשים מה _____________.  

	6. 
	ויצוין, שהתביעה שלפנינו הוגשה רק לאחר שהמבקשים פתחו בהליכים משפטיים כנגד המשיבים על-מנת לברר את זכויותיהם. באם אכן יש אמת בגרסת המשיבים – מדוע בחרו המשיבים להשתהות בתביעתם ולהגישה רק לאחר שהמבקש נזעק והגיש בקשה לצו מניעה ובקשה למתן סעד הצהרתי הקובע כי הינו זכאי להחזיק ב _____________ למשך _____________ שנים?!

	7. 
	לאור כל האמור לעיל יש לדחות את התביעה על-הסף, ולחילופין למחוק את כותרתה ובוודאי שיש בכך כדי לחייב מתן רשות להתגונן כנגד התביעה. אף על-פי כן, ולשם הזהירות בלבד, יכנסו המבקשים ויפרטו את עובדות המקרה לגופן ואף יצביעו שבכל דרך של טיעון אין כל מוצא אלא ליתן להם רשות להתגונן.

	8. 
	ראויה לציון בעניין זה ההלכה הפסוקה לפיה "די, למעשה, שחלק מהתביעה אינו בר תביעה בסדר דין מקוצר כדי שהעניין כולו יידון בהלית רגיל." א' גורן, סוגיות בסדר דין אזרחי, מהדורה חמישית, עמ' 288.

	9. 
	זכותם של המבקשים לקבלת רשות להגן מעוגנת היטב בשני ערוצי הגנה. האחד, זכותם לקבלת רשות להגן מעוגנת בטענות ובמסמכים ובעובדות כעולה מפרשת התביעה עצמה. השני, זכותם זו נובעת מחמת העובדות שפורטו בתצהירם שהונח בבסיס בקשת רשות להגן, ואשר לגביהן, לא נחקר המצהיר ולא נסתרה גרסתו כלל וכלל. כלומר, השאלה שתעמוד בפני בית-המשפט האם עובדות אלה (שפורטו בבקשת רשות להתגונן) מעמידות הגנה לכאורית המקנה רשות להתגונן, על-פי אמות הפסיקה.

	ב. אשר לפן הראשון: יש ליתן רשות התגונן ולו על סמך כתבי התביעה כפי שהם.

	10. 
	בעניין ר"ע 39/86, גליק נ' גליק, פ"ד מ(1) 51, נדון עניין הדומה בכמה מפרטיו לענייננו – המדובר בבת-רשות בנכס של בנה ובעלה, אשר נטען כלפיה כי הרשאתה התבטלה. כב' הנשיא שמגר קבע כי "אין לומר שממד זה של הסכסוך בין בני-הזוג הוא כה פשוט וברור עד כי אין מקום להקדיש לו דיון בו תשמע גם הגנתה של הנתבעת ואשר בה יתאפשר לה ביצועו של כל מהלך דיוני נוסף כלשהו שיש בו כדי לפרוש בפני בית-המשפט את התמונה במלואה". קיומו של סכסוך שאינו פשוט וברור מהווה איפוא כשלעצמו עילה למתן רשות להתגונן בתביעה לסילוק יד. (ראה גם: א' גורן, סוגיות בסדר דין אזרחי (תשס"א) 303).

	11. 
	בענייננו מדובר בכתב תביעה בן עשרה עמודים, המפרט מסכת עובדות ארוכה ונפתלת בדבר נסיבות ומהות הקשר בין הצדדים. ברי, כי המקרה הוא מורכב וסבוך, ואין מקום לדון בו במסגרת של סדר דין מקוצר. כך למשל, משתמע אף מכתב התביעה כי בין הצדדים היה הסדר מפורט ומדוקדק. אמנם הסדר זה, אשר נמשך מזה _____________ שנים (!), מכונה על-ידי המשיבים "הסדר זמני"(!), אך הם לא טרחו למסור גרסתם מכוח איזה תנאי הופסק הסדר זה באופן חד-צדדי. התחייבויות כלפי צדדים שלישיים, להן התחייבו המשיבים על גב המבקשים בוודאי אינן מהוות עילת ביטול (באם הן אכן קיימות). שאלות אלה טעונות בירור אשר כשלעצמו אין הוא ראוי להידון במסגרת סדר דין מקוצר.

	ב(1) הוכחת הגנה לכאורה בהליכים קודמים

	12. 
	ההלכה היא כי "בעניין מתן הרשות להתגונן נקוט בידינו מאז ומתמיד הכלל כי די לנתבע שיראה הגנה אפשרית ולו רק בדוחק". (ר"ע 39/86, גליק נ' גליק, פ"ד מ(1) 51). ובמקום אחר: "סדר הדין המקוצר משמש את המטרה למנוע דיון בתובענה רק אם ברור הדבר ונעלה מספק, שאין לנתבע כל סיכוי להצליח בהגנתו; אין לקבוע שהעניין הוא כך, אלא אם תצהיר הנתבע לא גילה 'הגנה לכאורה'". (זוסמן, סדרי הדין האזרחי, מהדורה שביעית 675).

	13. 
	כאמור בכתב התביעה, בתאריך _____________ הוגשה על-ידי המבקשים תביעה לסעד הצהרתי כנגד המשיבים, ובכך נפתחו ההליכים בין הצדדים. יחד עם תביעה זו הוגשה על-ידי המבקשים בקשה לצו מניעה זמני במעמד צד אחד נגד המשיבים. צו המניעה ניתן כמבוקש. המשיבים הגישו תצהיר נגדי לבקשה לביטול צו מניעה זמני שניתן במעמד צד אחד, וביום _____________ ניתן צו מניעה במעמד הצדדים ובהסכמתם, על-ידי כב' השופטת _____________. 

	14. 
	בהליכים אלה הוכיחו המבקשים את זכותם הלכאורית להחזיק בנכס ועל בסיס זכותם זו ניתן צו המניעה האוסר על המשיבים להפריע למבקשים מלעשות שימוש במושכר. ברור איפוא כי לנתבע סיכוי להצליח בהגנתו וכי יש לו "הגנה לכאורה". מכאן, כי אין כל מקום לדון בתביעה בדרך של סדר דין מקוצר.

	ג. אשר לפן השני: על-פי טענה זו העובדות שהועלו בבקשת הרשות להתגונן מצביעות, על הגנה ראויה העומדת בכללי המבחן של הלכות בתי-המשפט.

	פירוט מסכת העובדות לעניין מתן הרשות להתגונן

	ג(1) ההסדר בין הצדדים

	15. 
	טענותיהם של המבקשים בעניין זכויותיהם בנכס לא נסתרו בחקירה הנגדית ומשכך יש לקבלן על-פי הנטען בבקשה לרשות להתגונן.

	16. 
	המבקשים טוענים כי הנם המחזיקים מכוח חוזה שכירות, ולחילופין הינם ברי-רשות בתמורה של שטח המשמש ל _____________ בשטח _____________ לתקופה של _____________ שנים.

	17. 
	ב _____________ או בסמוך לכך עת הקימו המשיבים את _____________, היו מעוניינים לשלב בתוכו _____________ שתעניק ללקוחותיהם שירותי _____________, שירותים שלהם עצמם לא היתה האפשרות להעניק מחוסר ידע ומחוסר תקציב. הקמת _____________ דורשת השקעת סכומי כסף ניכרים ברכישת מכונות מיוחדות והתקנתם. הפעלת _____________ דורשת מיומנות ומומחיות מיוחדים.

	18. 
	לאור האמור לעיל התקשרו המשיבים עם המבקשת באמצעות בעליה ומנהלה, המבקש, מומחה בתחום, בהסכם על-פיו הושכר למבקשת 1 חלק מהשטח הכולל לתקופה של _____________. בנוסף הוסכם עם המבקש כי לאור ההשקעות ונתוניו המקצועיים יעניקו לו המשיבים בלעדיות לגבי שירותי _____________ לכל הרכבים שיקבלו שירות. נעלה מכל ספק הוא כי המשיבים לא היו רשאים להתקשר עם כל גורם אחר לגבי הנ"ל ובוודאי שלא היו רשאים ואינם רשאים כיום למנוע את שימושם של המבקשים בנכס הנ"ל.

	19. 
	המבקשים יטענו כי יישומו של ההסכם וההסכמות דלעיל בוצע הלכה למעשה כל השנים במתכונת המתוארת להלן ואשר הלמה בדווקנות את אשר סוכם בין הצדדים.

	20. 
	ההסכמות בין הצדדים באו איפוא לידי ביטוי במשך _____________ השנים האחרונות בתשלומים ובהתחשבוניות החודשיות שבין המבקשים למשיבים.

	21. 
	המבקשים טענו, וטענתם זו לא נסתרה, כי בין הצדדים הוסכם על תקופת שכירות של _____________ וכן אופציה לשנתיים נוספות. 

	ג(2) קשיים כלכליים אצל המשיבים

	22. 
	היחסים בין הצדדים התנהלו כתיקנם עד אשר המשיבים נקלעו לקשיים כלכליים קשים. או אז החלו המחאות שניתנו למבקשים בגין עבודותיו השונות לחזור מסיבת "אכ"מ" – אין כיסוי מספיק כאשר במקביל ובמגמה להשתחרר ממחוייבותם הכספית החלו המשיבים להטריד את המבקשים בניסיונות בלתי-פוסקים לשינוי תנאי ההתקשרות כאשר אלה מלווים כפי שמתואר להלן בהמצאת תירוצים וטענות חסרות שחר.

	23. 
	נראה שמסיבה זו ומרצון לשפר את תנאי ההתקשרות הברורים והחד-משמעים שנקשרו בינם לבין המבקשים, ניסו ומנסים המשיבים שיטה חדשה – ניסיון לסילוק ידם של המשיבים מהשטח בטענות שונות ומשונות, כאילו לא הוסכם דבר בין הצדדים, והמבקשים הינם מעין עוברי אורח שעצרו להם בדרכם והחלו להעניק שירותי _____________ וכל זאת במקריות רבה דווקא בשטח. כל זאת למרות ידיעתם הברורה על גובה השקעותיהם של המבקשים, על המוניטין הרב שצבר לו המבקש, על מאות הלקוחות שהגיעו אך ורק בגלל שמו ומקצועניותו של המבקש– והכל כאמור על-מנת ליצור מצב לחץ שיהווה בסיס לשינוי תנאי ההתקשרות ו/או לבטלם ו/או בנסיון להתחמק מתשלום חובם.

	ג(3) המוניטין שרכשו המבקשים והשקעותיהם בנכס

	24. 
	המבקש יטען כי במשך השנים, מ _____________ עלום שם נהפך _____________ מקום מרכזי לעבודות _____________, כאשר לו חלק מרכזי בהפיכת _____________ מרכזי.

	25. 
	המבקש יטען כי לצורך הקמת _____________ השקיע סכומי עותק ברכישת ציוד והתאמתו למושכר. המבקש יטען גם כי השקיע רבות בפרסום עסקו וצבר לו קהל לקוחות קבוע. יודגש כי בעסקים מסוג זה ישנה חשיבות מכרעת למיקומו של העסק ולהרגלי הלקוחות. המשיבים כמי שמצויים היטב בתחום מודעים לעובדה זו ומנצלים זאת לטובתם – בכפיות טובה ובניגוד לכל הסיכומים מנסים אלו בכל דרך אפשרית לגזול מהמבקש את אשר בנה במשך שנים בעבודה קשה ובמקצועיות רבה.

	ג(4) הפרת ההסכם

	26. 
	המבקשים יטענו כי ב – _____________ אף נודע להם כי המשיבים, בניגוד מפורש להסכם הכולל העבירו רכבים לטיפול אצל _____________.

	27. 
	כאשר הפרו המשיבים את ההסדר האמור והפסיקוהו באופן חד-צדדי וללא עילה, הופסקו ההתחשבנויות בין הצדדים המתוארות, וכך פסק למעשה המנגנון באמצעותו העבירו המבקשים למשיבים את דמי השכירות. אולם ממילא סכומים אלה מתקזזים כנגד חובם של המשיבים למבקש, בגינו הוגשה תביעה נפרדת ואשר בחלק ממנו מודים המשיבים אף בתביעה זו. מכל מקום, כל טענה של המשיבים בגין סכומים אלה תוציא תביעה זו מגדר המסגרת של סדר דין מקוצר. 

	ג(5) ניסיונותיהם של המשיבים לסלק את המשיבים מהשטח.

	28. 
	המבקשים יטענו כי הגרסאות השונות בתכלית זו מזו באשר לנימוקי המשיבים בדרישתם מהמבקשים לפנות את שטח _____________ מעידות על חוסר תום-הלב שבו נוהגים המשיבים בתאוותם הבלתי-נלאית לנשל את המבקשים מעיסוקם. אין ספק שמיגוון האמתלאות והתירוצים כפי שתוארו להלן רק מחזק את הדרך הקלוקלת בה נוקטים המשיבים בכל מעשיהם נגד המבקשים.

	29. 
	עולה כי המשיבים, נאמנים לדרכם ולרצונם לשנות ו/או להפר ו/או לבטל בכל מחיר את תנאי ההסכם המפורש עם המבקשים מנסים בכל פעם מחדש ובטענות שונות ומשונות, שבינהם לבין היחסים עם המבקשים אין מאומה, להשיג מטרתם הבלתי-תקינה בלשון המעטה ולפעול למניעת אפשרות שימושם בנכס.

	30. 
	לאור התנהגות המשיבים נקטו המבקשים בהליכים המשפטיים המתאימים להגנה על זכויותיהם ובכלל זה עתרו בבקשה לצו מניעה זמני. הליכים אלו פורטו לעיל. עוד יצויין, כי גם לאחר מתן צו המניעה המשיכו המשיבים להתנכל למבקש בדרכים שונות.

	ד. זכויותיהם המשפטיות של המבקשים

	31. 
	מכל האמור לעיל עולה, כי המבקשים הנם שוכרים של הנכס ולחילופין – ברי-רשות בתמורה. המבקשים משתמשים בשטח כדין, והמשיבים מנועים מלהפריעם על-פי צו המניעה שניתן נגדם. להלן יפורט הרקע המשפטי המבסס מסקנות אלה, על סמך העובדות שפורטו לעיל, אשר אף לא אחת מהן נסתרה.

	32. 
	לפי פסק-הדין בעניין ע"א 235/75, קאדרי נ' מסדר האחריות צ'רלס הקדוש, פ"ד ל(1) 800, ניתן להשתמש במנגנוני השלמה להשלמתו של מסמך המשקף הסכמה ראשונית. השלמה זו פועלת הן במישור המסויימות והן במישור הכתב, וכך, מסמך שספק אם הוא מהווה חוזה בשל העדר מסויימות, הופך באמצעות מנגנון ההשלמה לחוזה מסויים ולכזה הממלא את דרישת הכתב. ניתן להביא ראיות להוכחת הסכמה בעל פה, לרבות ראיות חיצוניות בכתב, לעניין תנאי מסויים (חוזים/פרידמן וכהן, עמ' 436 – 442).

	33. 
	ככל שדרגת הביצוע של העסקה במקרקעין גבוהה יותר, וככל שפרק הזמן ממושך יותר, עשויה הפגיעה בצד המעוניין בקיומה של העסקה להיות חמורה יותר, והדבר עשוי להמריץ הכרה בתוקפה של העסקה למרות אי-מילויה של דרישת הכתב (מכוח עיקרון תום-הלב) (פרידמן וכהן/חוזים, עמ' 468).

	34. 
	החתימה היא ראיה בלבד לגמירת הדעת אך אינה ראיה חלוטה (שם, עמ' 448). בסופו של דבר הוכשר תוקפו של מסמך גם בלא חתימתו של המוכר בשני פסקי-דין מרכזיים ונקבע למעשה כי סעיף 8 אינו מחייב חתימה כתנאי לתוקפה של התחייבות לעשות עסקה במקרקעין. הסתמכות הצדדים על החוזה ואי התכחשותו של המוכר להתחייבות בשלבים המוקדמים העידו על גמירת דעתו של המוכר להתחייב על-פי החוזה למרות שלא חתם עליו (פרשת מקסים נ' ג'רבי, שם בעמ' 450 – 456, כן איזנשטיין, יסודות והלכות בדיני מקרקעין, 43).

	35. 
	טיוטה עשויה לבוא בחשבון לצורך דרישת הכתב אף שלא נחתמה, שכן

	
	"העדר חתימה יכול אמנם להעיד על העדר גמירת דעתם של הצדדים, אך אין זו מסקנה הכרחית….אכן מקום שהצדדים להסכם נהגו על-פיו וקיימו בפועל את החיובים הגלומים בו, נקבע כי העדר החתימה אינו פוגם בגמירת דעתם של הצדדים, ועל-כן אין צד משוחרר מחבותו על-פי ההסכם" (ת"א (חי') 1439/93, לוטן מלונות בע"מ נ' בוכמן המצ"ב, וכן ע"א 2525/90, יורם דודפור ואח' נ' יצחק בכר ואח', תק-על 94 (1) 249). 

	36. 
	לחילופין, אם לא ניתן לראות במבקש שוכר, אזי המבקש הוא בר רשות:

	
	"נניח, אם כן, כי העסקה במקרקעין, דוגמת שכירות אורכת מועד, לא הושלמה ברישום ואף לא נתקיימה דרישת הכתב לעריכתה של ההתחייבות, אך ההחזקה בנכס כבר נמסרה לבעל ההתחייבות, השוכר. ניתן לסבור, כי במצבים אלה יוכל בעל המקרקעין להתנער מן ההתחייבות בטענה שלא נעשתה בכתב ולתבוע את סילוקו של השוכר מן המקרקעין. אם אין ההתחייבות תקפה על-פי הדין, יטען בעל המקרקעין, אף החזקתו בנכס של השוכר אינה כדין. נראה, כי הכרה בקיומה של רשות במקרקעין היא פתרון הולם למצבים אלא.. אין להתייחס אל מקבל ההתחייבות כאל מחזיק שלא כדין. החזקתו בנכס היא מכוח רשות שנתן לו בעל המקרקעין ותדרש הכרעתו של בית-המשפט לגבי הפתרון הראוי להביא לסיומה של הרשות בנסיבותיו של המקרה על-פי הלכות הרישיון הכלליות". (זלצמן, רישיון במקרקעין, עמ' 55 – 56)

	37. 
	רישיון במקרקעין משמעו היתר או רשות שנתן בעל המקרקעין לאחר, להחזיק או להשתמש בנכס. "רשות במקרקעין" באה להבחין מהענקת זכות במקרקעין שמאפייניה הם החזקה ושימוש בנכס או שימוש בלבד. (רישיון במקרקעין/זלצמן, 24.) לגדרה של "רשות במקרקעין" יכנסו כל אותם מצבים שבהם מסר בעל המקרקעין את ההחזקה או השימוש בנכס ללא כוונת הקנייה של זכות בנכס (זלצמן, עמ' 53). תוכנה של הרשות החוזית, משך קיומה ותנאי סיומה ילמדו מן ההסכם בין הצדדים (שם). אין בהסדר שקובע חוק המקרקעין לגבי עריכתן של עסקות במקרקעין לשלול את הרישיון החוזי (זלצמן, עמ' 41).

	38. 
	הבעלים אפשר שיתן רישיון מפורש בעל פה או על-פי חוזה להחזיק במקרקעין לתקופה קבועה או לצמיתות (דיני מקרקעין, כהן, עמ' 41). כאשר ניתנה רשות במקרקעין בהבטחה מפורשת של בעל המקרקעין תיבחן הרשות על-פי דיני החוזים.

	39. 
	ברשות בתמורה אין נותן הרשות יכול לסלק את בעל הרישיון: "כאשר מדובר בתקופה קצובה…מתחייב בדרך-כלל קיומו של טעם מיוחד כדי להצדיק ביטולו של הרישיון בתמורה לפני מועד תום תוקפו" (דיני מקרקעין/כהן, 52). גם כאשר אין מדובר ברישיון בתמורה הרי יש לבדוק את נסיבותיו של כל עניין ועניין (שם, עמ' 53). גם אם לא שולמו תמורה עבור מתן הרשות (ובענייננו –ש ולמה) אין ללמוד מכך שהרשות ניתנת לביטול בכל מקרה על אתר. כל רשות ורשות ותנאי ביטולה (שם, עמ' 54).

	40. 
	כללי הביטול של רישיון במקרקעין, מכל הסוגים, הוכפפו המהלך השנים לעקרונות של צדק, ובעיקרם שיקולי ההסתמכות של בר רשות והשבחת הנכס על ידו. חוסר ההדירות של ההרשאה, במקרים מתאימים, גם אם לא הובטחה תקופה כלשהי לבר הרשות, פותח בדיני היושר האנגליים. ביצוע השבחות בנכס על-ידי המשתמש יוצר אצלו ציפיות להמשך השימוש. כאשר הבעלים היה ער לציפיות אלה ושתק, הוא עלול לאבד את זכותו לחזור בו מן ההרשאה, ויהיה עליו לכבד את ציפיות בר הרשות להמשך שימוש בנכס. ההכרעה הסופית היא לעולם נסיבתית. רעיון זה הנשען על יסודות של השתק ותום-לב אומץ בפסיקה. (דויטש, קניין, כרך ב עמ' 4159).

	41. 
	החלתו של חוק השכירות והשאילה על זכות השימוש מביאים לכך, שהרשאה בתמורה שנקבעה לה תקופה יחול עליה דין השכירות, אשר אינו מאפשר סיומה של השכירות ללא עילה בתוך התקופה (דויטש, קניין, כרך ב, עמ' 416)

	ה. הפן המשפטי – מתן רשות להתגונן

	42. 
	ההלכה הרווחת הנה כאמור כי מתן רשות להתגונן תינתן כל אימת שיש בתצהירו של המבקש כדי להצביע על הגנה, לכאורה ולו בדוחק, מפני התביעה. משמועלות טענות הגנה ראויות להישמע בבקשת רשות להתגונן יש לאפשר למבקש את יומו בבית-המשפט.

	43. 
	ד"ר זוסמן בספרו "סדר דין אזרחי" מהדורה שביעית גורס:

	
	"סדר דין מקוצר משמש את המטרה למנוע דיון בתובענה רק אם ברור הדבר ונעלה מספק, שאין לנתבעת כל סיכוי להצליח בהגנתו...די להורות כי הגנה אפשרית בפיו, ולו רק בדוחק, ובית-משפט חייב ליתן רשות להתגונן, שאם לא יעשה כן, יכריע למעשה כבר בתובענה גופה והנתבע יצא מקופח." שם בעמ' 675/7

	44. 
	וכן כי ההלכה בעניין זה הנה:

	
	" ..שמבחינת בקשת רשות להתגונן מספיקה הגנה לכאורה להצדקת הבירור המשפטי, ואין צורך לפסוק בדבר העדויות לגופן. הנתבע איננו נדרש להוכחי את גרסתו, אלא רק להראות הגנה אפשרית. השופט מצידו לא ייכנס לבחינת שאלות של מהימנות...הדיון אינו אלא בחינה ראשונית של העניין..הרשות תוענק אם התצהיר על פניו (יחד עם החקירה הנגדית, כשמתקיימת) מגלה טענה, שאם תוכח במשפט תהווה הגנה מפני התביעה. ויודגש: אין צורך להגיע למסקנה שלנתבע סיכוי טוב בהגנתו; מספיקה המסקנה, שאם תתקבל גרסת הנתבע כמהימנה אזי יש לו סיכוי כלשהו להצלחה.." שם בזוסמן בעמ' 676 בציטוט ע"א 64/88, 518. 

	45. 
	ובמקום אחר נאמר:

	
	"מאחר שמטרתו של סדר הדין אינה אלא מניעת הדיון בתובענה שמפניה אין לנתבע כל הגנה אפשרית, ולא ניתן לשופט בשלב זה לשקול את מהימנותו של הנתבע, יוצא כי אין הנתבע חייב לשכנע את השופט שטענותיו בתצהיר – אמת הן. די לו להראות כי הגנה אפשרית בפיו, ולו רק בדוחק ובית-המשפט חייב ליתן רשות להתגונן, שאם לא יעשה כן, יכריע למעשה כבר בתובענה גופה והנתבע יצא מקופח.." שם בעמ' 677.

	46. 
	בבואנו לדון בבקשת רשות להתגונן ובתצהיר מטעם נתבע, יש לתת את הדעת להתנהגותו של התובע. ראה: ע"א 105/89, קו-אופ אבן יהודה נגד בנק הפועלים בע"מ, פ"ד מ"ה (ד) 585.

	47. 
	לסיכום – ההלכות המשפטיות בעניין מתן רשות להתגונן מצביעות באופן ברור כי: די אם הנתבע מראה הגנה לכאורה; אין בודקים בשלב זה כיצד יצליח להוכיח הגנתו ואין בודקים את טיב ראיותיו. אין למנוע העלאת טענת הגנה טובה מטעמים שבדרכי הוכחה בלבד. על בית-המשפט לצאת מנקודת הנחה שיש אמת בדברים ואין לו צורך לבחון מהימנות (א' גורן, סוגיות בסדר דין אזרחי, עמ' 308). בית-המשפט יטה להעתר לבקשה בכל מקרה בו מגלה התצהיר הגנה אפשרית ואפילו דחוקה. על המבקש להראות שתצהירו מגלה ראשית דבר, עובדה או עובדות, אשר יכולות, בהנחה שהן נכונות, להוות בסיס כלשהו לטענה משפטית ראויה. קיום הגנה אפשרית, ולא רק בדוחק, מחייב מתן רשות להתגונן, במיוחד כאשר מתבקשים פירושים שונים מתניותיו של ההסכם בין הצדדים. בית-המשפט לא ייכנס לבירור אמיתותן של העובדות הנטענות ויבחן רק את השאלה אם גרסת הנתבע, בהנחה שתוכח, יש בה הגנה. אין לשקול שיקולי מהימנות או להכריע בין גרסאות נוגדות... אין בית-המשפט רשאי להתחשב בשיקולי מהימנות ואין לבדוק את טענותיו המשפטיות והעובדתיות של המבקש לעומקן. כשהראה הנתבע הגנה אפשרית חייב בית-המשפט ליתן לו רשות להתגונן. בית-המשפט לא יבחן סיכויי הוכחה או שיקולי סבירות. ניתן לטעון בעל פה נגד מסמך בכתב. (הזכויות הדיוניות וסדרי הדין במשפט האזרחי הלכה למעשה'/ מ' קשת, כרך א', הוצאת כרמל, 2000, מב 26 – מב27 ; מב 29). 

	ה. סיכומם של דברים

	48. 
	מן הראוי לסלק את התובענה שלפנינו על-הסף ולחילופין למחוק כותרתה: המשיבים לא צירפו נסח רישום או תשריט, זאת בניגוד לתקנה 82 לתקנות סדר הדין האזרחי ועל-כן אין כל אפשרות לקבוע מהו השטח המדוייק אשר נתפס על-ידי הנתבעים כמסיגי גבול, מקום שאומנם היה נקבע כי הם אכן הסיגו את גבולו של התובע. בנוסף טוענים המשיבים עובדות סותרות, האסורות על-פי סעיף 72(ב) לתקנות סדר הדין: מחד טוענים הם כי לא היה כל הסדר בין הצדדים, ומאידך הם מפרטים את "ההסדר הזמני", אשר התקיים בין הצדדים במשך כשלוש שנים. בנוסף, על-פי כללי המניעות שהותוו בפסיקה, הם מנועים מלטעון כי המבקשים אינם אלא פולשים שיש לסלקם, לאחר שבמשך כשלוש שנים עבדו ב _____________ בשיתוף פעולה מלא עמם, בהתאם לכללים מדוקדקים המפורטים אף בכתב התביעה מטעמם.

	49. 
	יש למחוק את הכותרת עקב העובדה כי אין הדיון בענייננו – הכולל מסכת עובדות ארוכה ונפתלת אשר יש לפרשה במלואה – מתאים לדיון במסגרת הליך מקוצר. בין היתר מוטל על המשיבים, אשר הודו בקיומו של הסדר בין הצדדים, להוכיח עילה כלשהי מכוחה יכלו להפסיק באופן חד-צדדי הסדר זה. בנוסף, המבקשים קיבלו בעבר צו מניעה זמני, האוסר על המשיבים להפריע להם בהחזקתם בנכס, ובכך יש לפחות משום הוכחה לכאורה לזכותם של המבקשים בנכס. כזכור, "בעניין מתן הרשות להתגונן די לנתבע שיראה הגנה אפשרית ולו רק בדוחק". 

	50. 
	בחקירה הנגדית של המבקש 2 לא נסתרה כל טענה של המבקשים. משכך יש לקבל את העובדות על-פי הנטען בבקשה לרשות להתגונן.

	51. 
	בכתב התביעה לא נכללה כל טענה המתיחסת לסוגיית דמי השכירות החודשיים משום כך אל לו לבית-המשפט להיזקק לכל טענה או עובדה בנדון. אם זו תבוא במסגרת הדיונית הנכונה כי אז גם יעמידו המבקשים את תגובתם לטענה זו.

	52. 
	לצורך הקמת _____________ השקיעו המבקשים ברכישת ציוד מיוחד והתאמתו למושכר. כן הושקע רבות בפרסום העסק ובצבירת מוניטין וקהל לקוחות קבוע. יודגש כי בעסקים מסוג זה ישנה חשיבות מכרעת למיקומו של העסק ולהרגלי הלקוחות.

	53. 
	המשיבים בניגוד מפורש להסכם הכולל העבירו רכבים לטיפול אצל _____________ שכנה. המשיבים אף חבים למבקש הכנסות בסכומים גבוהים ביותר. בנוסף, תובעים המשיבים את סילוקם של המבקשים מן הנכס לאחר שאיימו, שלא כדין, לנקוט ב"עזרה עצמית" ולפנותם בכוח. מכל אלה עולה, כי המשיבים הפרו מצדם כמעט את כל תניות ההסדר בין הצדדים, בהן הודו במפורש או מכללא.

	54. 
	זכויות המבקשים אף עולות מכללא ממכתביהם הראשונים של המשיבים – שכן אם המבקשים אינם בעלי זכויות בנכס אלא פולשים, מדוע מצאו המשיבים לנכון "לתרץ" את דרישותיהם לפינוי הנכס בהתחייבויות שונות שנטלו על עצמם כלפי צדדים שלישיים (התחייבויות שאינן מהוות עילת פינוי, כמובן)? זאת, על-אף שהמשיבים ידעו על טענות המבקשים לגבי זכויותיהם בנכס. למעשה, יש לראות במכתבים אלה הסכמה מכללא לטענות המבקשים לגבי זכויותיהם.   

	55. 
	מן העובדות שהובאו לעיל עולה, כי יש לראות את המבקשים כשוכרים, ולחילופין כברי רשות בנכס, וכי יש בידם הגנה הראויה להישמע במלואה.

	56. 
	לאור כל האמור לעיל מתבקש כב' בית-המשפט להורות על עיכוב ביצועם של פסק-הדין, תוך ביטול השתת ההוצאות על המבקשים, וזאת עד להכרעה בערעור שהוגש על ידם שצורף לעיל, וכן לחייב את המשיבים בהוצאות הבקשה ושכר טרחת עורך-דין.  

	
	

	
	

	
	_____________ , עו"ד

ב"כ המבקשים

	
	


